Tarybos Reglamentas (EEB) Nr. 1966/84
1984 m. birželio 28 d.
dėl Europos ekonominės bendrijos ir Pusiaujo Gvinėjos Respublikos Vyriausybės Susitarimo dėl žvejybos Pusiaujo Gvinėjos vandenyse patvirtinimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi Bendrija suinteresuota patvirtinti Europos ekonominės bendrijos ir Pusiaujo Gvinėjos Respublikos Vyriausybės Susitarimą dėl žvejybos Pusiaujo Gvinėjos vandenyse, pasirašytą Malabe 1984 m. birželio 15 d.,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos ekonominės bendrijos ir Pusiaujo Gvinėjos Respublikos Vyriausybės Susitarimas dėl žvejybos Pusiaujo Gvinėjos vandenyse.
Susitarimo tekstas pridedamas prie šio reglamento.
2 straipsnis
Tarybos pirmininkas paskelbia Susitarimo 13 straipsnyje numatytą pranešimą [2].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1984 m. birželio 28 d.